Asker SK (moterys)

Askerio „Asker SK“ – Norvegijos futbolo klubas iš Askerio. Šis straipsnis apie klubo moterų ekipą, rungtyniavusią moterų futbolo varžybose. 

 Istorija 
1975 m. suburta ekipa dalyvavo regioninėse pirmenybėse. 1984 m. pateko į Pirmą divizioną (tuometinė aukščiausioji lyga). Nuo 1984 m. rungtyniavo šalies aukščiausioje futbolo lygoje.

1987 m. iškovojo bronzą, 1988 m. tapo čempionėmis, o 1989 m. apgynė titulą.

1990 m. tenkinosi sidabro medaliais, tačiau iškovojo Norvegijos futbolo taurę.

1991 m. vėl tapo čempionėmis ir iškovojo šalies futbolo taurę. Taurės pergalė prieš IL Sandviken rezultatu 8:0 yra didžiausia visų laikų pergalė šiame turnyre.

1992 m. Asker dar kartą laimėjo čempionių titulą, ketvirtą kartą per šešerius metus, bet pralaimėjo taurės finalą Setskog-Høland ekipai.

Po to sekė keletas metų be trofėjų, o 1998 m. ekipa vėl tapo čempionėmis. Tame sezone nė karto nepralaimėjo varžovėms.

1999 m. apgynė čempionių titulą, nors nebeturėjo tokio pranašumo, kaip ankstesniais metais.

2002 m.  tapo šalies vicečempionėmis, 2003 m. liko trečioje vietoje, o po nesėkmingai susiklosčiusio 2005 m. sezono buvo perkeltos į žemesnį divizioną.

2006 m. tapo Pirmojo diviziono nugalėtojomis ir grįžo į Toppserien.

2007 ir 2008 m. iškovojo bronzos medalius. 

2008 m. spalio 23 d. Asker SK žaidėjos perėjo į Stabæk IF. „Asker“ klubas prarado licenciją žaisti aukščiausioje lygoje, nes turėjo finansinių problemų, o Stabæk IF valdybos pirmininkė Mimi Berdal pasirūpino, kad būtų suformuota Stabæk IF moterų komanda. Prie ekipos prisijungė būrys žaidėjų, įskaitant Solveigą Gulbrandsen. „Asker“ klubas neteko geriausių žaidėjų ir prasidėjo laipsniškas kritimas. 2009 m. žaidė Pirmame divizione (antra pakopa), 2012 m. nukrito į Antrą divizioną (trečia pakopa).

2013, 2014 ir 2015 m. nebuvo suformuota vyresniųjų ekipa.

 Pasiekimai 
 Norvegijos aukščiausia lyga (D1) RSSSF duomenų bazė (čempionės ir sezonai)
 Čempionės (6x): 1988, 1989, 1991, 1992, 1998, 1999. 🛡️
 Antroji vieta (5x): 1985, 1990, 1994, 1997, 2002
 Trečioji vieta (6x): 1987, 1993, 1996, 2003, 2007, 2008

 Norvegijos Pirmasis divizionas (D2):
 Nugalėtojos (1x): 2006;

 Norvegijos taurės turnyras RSSF duomenų bazė (Taurės turnyrai)
 Nugalėtojos (5x): 1984, 1990, 1991, 2000, 2005

🛡️ PASTABA. 1987 m. moterų aukščiausioji lyga vadinosi 1. divisjon (); nuo 1996 – Toppserien.

 Sezonai 
SezonasLygmuoLygaUžimta vietaNuorodosPastabos 1996 1. Toppserien 3. 1996 m. sezonas 1997 1. Toppserien 2. 1997 m. sezonas 1998 1. Toppserien 1. 1998 m. sezonas 1999 1. Toppserien 1. 1999 m. sezonas 2000 1. Toppserien 2. 2000 m. sezonas 2001 1. Toppserien 4. 2001 m. sezonas 2002 1. Toppserien 2. 2002 m. sezonas 2003 1. Toppserien 3. 2003 m. sezonas 2004 1. Toppserien 4. 2004 m. sezonas 2005 1. Toppserien 7. 2005 m. sezonas 2006 2. 1. divisjon 1.   Pateko į 2007 m. Toppserien 2007 1. Toppserien 3. 2007 m. sezonas 2008 1. Toppserien 3. 2008 m. sezonas

 Stadionas 
Namų rungtynes žaidė Føyka Stadion.Føyka idrettspark Stadiono talpa daugiau nei 2 tūkst. žiūrovų.Asker, Føyka Stadion Atidarytas 1950 m. liepos 1 d. ir nuo to laiko buvo keletą kartų atnaujintas. 1999 m. pastatytos tribūnos, talpinančios 1 450 žiūrovų, tačiau iš viso galėjo sutalpinti daugiau nei 2400 žiūrovų.Foyka stadionas: talpa Žiūrovų rekordas užfiksuotas 1961 m., kai daugiau nei 7 000 sirgalių užpildė senąjį stadioną rungtynėse prieš Rosenborg BK.Apie stadioną Tokio susidomėjimo sulaukė vyrų futbolo rungtynės prieš vieną iš tituluočiausių šalies klubų. Moterų futbole žiūrovų skaičius buvo kuklesnis. Atnaujintame stadione yra šildomos grindys, moderniausia dirbtinė veja ir prožektoriai.Askerio stadionas Foyka (arch.)

 Taip pat skaitykite 
 Asker SK (klubo vyrų futbolo ekipa);

 Išnašos 

 Nuorodos 
 Oficiali klubo svetainė
 facebook paskyra
 RSSSF duomenų bazė (Čempionės ir sezonai)
 worldfootball.net (Apie klubą)

Kategorija:Norvegijos moterų futbolo ekipos